Regjeringen Solberg endrer i praksis vår konstitusjon! | Carl I. Hagen

Gruppeleder For Frp I Oslo Bystyre

Carl I. Hagen

16. feb. 2016 21:15 Sist oppdatert 16. februar 2016

Hylekoret om høringsforslagene til innvandrings- og integreringsminister Sylvi Listhaug vil ingen ende ta, skriver Carl I. Hagen. Her er Listhaug i Stortinget for å svare på spørsmål om den omstridte utsendelsen av asylsøkere til Russland. Larsen, Håkon Mosvold

To statsmakter som skal være uavhengige av hverandre smelter sammen til en uklar samhandlingsrøre.

Debatt

Dette er et debattinnlegg. Meninger i teksten står for skribentens regning.

Det er med dyp bekymring jeg er vitne til at vår regjering nå ser ut til i praksis å endre praktiseringen og respekten for vår konstitusjon og de tidlige respekterte spilleregler for maktfordelingsprinsippet og maktorganenes ulike roller og oppgaver.

Tidligere praksis

Tidligere respekterte man maktfordelingen mellom regjering, som utøvende makt, og storting, som bevilgende, lovgivende og kontrollerende makt. Korrekt og vanlig saksbehandling var at når regjeringen sendt saker på høring, så avventet det politiske system og opposisjon regjeringens forslag.

Carl I. Hagen Ruud, Vidar/NTB Scanpix

Etter at høringsuttalelsene innkom ble de vurdert av regjeringen (regjeringen alene) og så fremmet regjeringen som den utøvende makt sitt forslag til lovendringer eller andre politikkendringer for Stortinget. Da fikk alle, media, akademia og velgerne, kunnskap om hva regjeringen mente om forslagene som ble sendt på høring.I Stortinget overtok så ansvaret for videre behandling. Regjeringen var ferdig med sin jobb og sitt ansvar og sin innflytelse. Saken var til behandling i nasjonalforsamlingen som et annet organ enn regjeringen etter maktfordelingsprinsippet. De tre statsmakter Stortinget, regjeringen og domstolene skal være uavhengig av hverandre.

Hylekoret om høringsforslagene til innvandringsminister Sylvi Listhaug vil ingen ende ta!

Kommunikasjon og kontakt mellom disse skulle være formelle og åpen for offentligheten slik at alle visste hvem som mente og avgjorde hva. Debatter, diskusjoner og uenigheter skulle ut i det offentlige rom slik at alle andre samfunnsaktører fikk kunnskap om hvem som mente hva og hvorfor. At det var en viss skjult underhåndskontakt mellom politisk ledelse i departementer og stortingsgruppene til regjeringspartier var kjent, men det var på bakrommet og i begrenset grad.

Hylekoret

Nå skjer noe nytt i asylsaken. Stortinget fattet før jul en rekke anmodningsvedtak om innstramminger i denne politikken. Dette følger regjeringen opp ved å sende en rekke konkrete forslag til lov— og forskriftsendringer på høring. Regjeringen går som normalt nå gjennom høringsuttalelsene og vil først etter påske fremme regjeringens endelige konklusjoner om lovendringer.

Så bryter helvete løs! Før regjeringen har ferdigbehandlet høringsresultatene, og før regjeringen selv som organ har ferdigbehandlet saken og fremmet regjeringens forslag for Stortinget.

Hylekoret om høringsforslagene til innvandringsminister Sylvi Listhaug vil ingen ende ta! Venstre utroper nei til alle forslag selv om de fleste bygger på den avtalen Venstre var med på i Stortinget. Arbeiderpartiet hyler om en uryddig prosess og retorikk på tross av at regjeringen har fulgt alle konstitusjonelle spilleregler hittil. Kristelig folkeparti er uenig i høringsforslagene, men makter ikke å avvente regjerings konkrete forslag til Stortinget.

Les også I dag publiserer Aftenposten alle innlegg vi ble tilbudt i løpet av et drøyt døgn. Les mer her: Derfor har vi laget #debattspesial

Regjeringen må være selvstendig

Så inntrer de konstitusjonelle brudd på grunnlov, konstitusjon og maktfordelingsprinsippet. Det fremkommer krav om at regjeringen skal drøfte med stortingspartiene FØR regjeringen konkluderer. Forhandlinger skal flyttes til de hemmelige rom mellom stortingspartier og regjering FØR regjeringen fremmer sine forslag.

Da skjules det for alle hva regjeringen som organ mener og hva som stortingspartier på en måte tvinger regjeringen til å godta før saken fremmes. Da er den viktige formelle avstand og forskjell mellom to statsmakter brutt. To uavhengig av hverandre statsmakter smelter sammen til en uklar samhandlingsrøre.

Her kan du lese et stort intervju med innvandringsminister Sylvi Listhaug, der hun snakker om norsk innvandringspolitikk, ogforklarer hvorfor hun frykter for velferdsstaten

Blir da det neste at Høyesterett har underhånden og hemmelige møter med regjeringen og Stortinget før Høyesterett treffer avgjørelser i saker som for eksempel dreier seg om lovvedtak er i samsvar med Grunnloven for å sikre seg at konsekvensene av en avgjørelse ikke møter for sterkt mishag i de andre statsmakter? Blir da det neste at Høyesterett har underhånden og hemmelige møter med regjeringen og Stortinget før Høyesterett treffer avgjørelser i saker som for eksempel dreier seg om lovvedtak er i samsvar med Grunnloven for å sikre seg at konsekvensene av en avgjørelse ikke møter for sterkt mishag i de andre statsmakter?

Nei, nå må Solberg regjeringen selv fastlegge regjeringens politikk. Regjeringen som organ og selvstendig makt må fremme sine forslag til Stortinget. Så vil stortingsbehandlingen vise hvilke forslag regjeringen får flertall for og hvilke de ikke får flertall for. Da vil vi alle bli klokere og opplyst om hva regjeringen og de ulike partier mener noe som er god kunnskap for senere valg.

Få med deg og delta i debattene hos Aftenposten meninger på Facebook og Twitter

Lyst til å skrive?

Les også Seks tips til en Aftenposten-debattant

Forskerne Lidén og Seeberg skriver:

Les også Dette sier forskningen om migrasjon

Ingen norske politikere har alle svarene i asylpolitikken, skriver Aftenposten på lederplass :

Les også Norge trenger ny asylpolitikk

Les også Litt undertrykkelse, grusomheter og krig må da folk tåle?

Vi er mange som lurer på om det vi ser kan stemme, skriver menneskerettsforkjemper om Norges flyktningpolitikk.